- MASMUR
- <
- 138
- >

138
Ransyeran kangkamambe AMISY Ai, weye aemeno wansai
1 Masmur Daud po ratoe.
Sya AMISY, syare syo kove raura seo Nai inanuga ntenami rautan,
nai ana akokoe*138:1 ana akokoe: Kuruno Ayao Amisy inta wo ratantona ware ayao so ama ine mare naito Amisy muno ana akokoe bambunin una no Manunggara, yara kuruno kaijinta ware ama ine mare ana akokoe wangkarive. ubambunin no Manunggara mansamun,
risyo ransyeran kangkamane veano nangkakivambe.
2 Rinamumbeto no Nya Yavaro ndandinit,
ribeaje Nai muno syo Nya tame rararimbe.
Weye Winyamo Nya muinye no tawan muno winteto Nya urairi rai;
weye Nya tame muno Nya urairi mamo Nyo raijaseo titive mo anakotaro kaijinta rakivan.
3 Arono syo winanonae, Winyo sya ana idanonae ore raveti mamaisy,
Winyo inanuga raveti mbambunin, weti rijanive jewen.
4 Sya AMISY, vatan tenambe ube akarive no mine so nawamo indati wo nararimbe,
weye wo Nya ayao ranaun to.
5 Onawamo indati ukinyo ransyerane rai wo AMISY Nya ana ndave rangkakivambe,
weye Nya kovo ntiti manakoe rave.
6 AMISY Winyamo ntiti rave, weramu naemeno vatano awa tame maje rave mai,
yara vatano umararine nawamo winggwaravainyo mansai.
7 Ranivara rino irati ana nsosobe ama uga rai,
Winyi Nyo rinayaranande ti rikov tutir.
Winyavakare muno nanemo vambunine mo rinapaya,
mo rinapaya irati marova awa parije rai.
8 AMISY, Winya urairi mamo indati Nyo raveti mamaisyo rinai,
sya AMISY, Nya muinyo no tawane mamo ntoa nuge nuganui.
Syare vemo naneme mpaya Nya kawasae reansai jinya!

- MASMUR
- <
- 138
- >

*138:1 138:1 ana akokoe: Kuruno Ayao Amisy inta wo ratantona ware ayao so ama ine mare naito Amisy muno ana akokoe bambunin una no Manunggara, yara kuruno kaijinta ware ama ine mare ana akokoe wangkarive.

© 2011, 2019 WBT