- MASMUR
- <
- 121
- >

121
AMISY Opirati Po wansayaranande tutir
1 Ransyerano vatano Israel ukiny dai arono wanya usea no Yavar Amisy no Yerusalem.
Syo unate so ranyanyube anyi,
indati arepi de po rinasopan?
2 De ti po rinasopane pamo AMISY,
Opirati Po naume muno mine so ranari tenambe.
3 Opamo aneme mpaya nai jewen, ti nto ntemaje ramu,
Opamo ami maomombe ramu ti Po nayaranande tutir.
4 Tugae, Amisy Po vatano Israel mansayaranande Opamo,
ami maomono intai jewen muno niki intai jewen.
5 AMISY Opirati Po nayaranande tutir,
AMISY Opirati tuna nautan*121:5 tuna nautan: Ayao Ibrani maisyare so: ‘‘tet no nanem ngkov,’’ omamo mbe rarorombe Opamo tuna nautan. indamu darino naora.
6 Weti indati uma apa mamoano masyote yasyine mo nanene jewen,
muno embae ama vare mo anakotaro ngkakai raugavo nai jewen.†121:6 Embae mamo arono wusyinoe vatane inta wanave ware mo wanene raugavo vatane mai.
7 Indati AMISY Po nayaranande ti anakotaro ngkakai inta nande nai jewen,
muno Po nya njayaisye so rayaranande tutir.
8 AMISY Po nayaranande tutir arono winto no rui rui vayave,
nai unumeso ntoa nuge nuganui.

- MASMUR
- <
- 121
- >

*121:5 121:5 tuna nautan: Ayao Ibrani maisyare so: ‘‘tet no nanem ngkov,’’ omamo mbe rarorombe Opamo tuna nautan.

†121:6 121:6 Embae mamo arono wusyinoe vatane inta wanave ware mo wanene raugavo vatane mai.

© 2011, 2019 WBT