- MASMUR
- <
- 125
- >

125
Wana kovo saumane rai no Amisye anem uga
1 Ransyerano Israel ukiny dai arono wanya usea no Yavar Amisy no Yerusalem.
Vatano wanave AMISY Ai onawamo maisyare unato Sion mangkiki kakai,
nteto tindimuve tawan tutira nuge nuganui.
2 Maisyare papukame mo Yerusalem rayan kijani,
omai tavon AMISY Po Apa kawasae mayan kijani Apa vambunine rai,
arono naiso ntoa nuge nuganui.
3 Vatano mamun*125:3 vatano mamun wenawamo vatano wonae Amisye Apa ananyao rai muno ananyao rui vayave rai. indati ube akarivea nugoenta rave jewen,
no kopa AMISY Po raosoro vatano kove mai rai,
wirati vemo vatano kove†125:3 vatano kove onawamo vatano ubeta Amisye Apa ananyao rai. utavondi wo anakotaro ngkakai rave tavon nora.
4 Sya AMISY, syare Winyo kove raugaje irati vatano kove mai,
onawamo vatano utavondi Nya bekere rai nanawije.
5 Yara vatano wo Nya unanuije rapaya ti ntami, wakata no unanuijo kakai nsosobe rai,
koveamo AMISY Winyo mangke raugaje mansaijo vatano mamune mautan tenambe.
Kovo saumane ntami Israel wansai!

- MASMUR
- <
- 125
- >

*125:3 125:3 vatano mamun wenawamo vatano wonae Amisye Apa ananyao rai muno ananyao rui vayave rai.

†125:3 125:3 vatano kove onawamo vatano ubeta Amisye Apa ananyao rai.

© 2011, 2019 WBT